РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 5

от заседание на комисия ”Управление на собствеността”
към Пленума на Висшия съдебен съвет, проведено на 01.02.2017 г.

Днес, 01.02.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Румен Георгиев
                                                                                       Димитър Узунов
                                                                                       Светла Петкова
                                                                                       Юлиана Колева
           ОТСЪСТВА: Милка Итова.
        
           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС и Владимир Димитров – старши експерт - юрист в дирекция „УС“, АВСС.

1. ОТНОСНО: Предложение за Поименно разпределение на разходите за придобиване на дълготрайни активи и за основен ремонт § 51-00 на органите на съдебната власт за 2017 г.
Приложение: Доклад от инж. Дениза Павлова – главен експерт в дирекция „Управление на собствеността на съдебната власт”.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	1.1. ВРЪЩА предложението за Поименно разпределение на разходите за придобиване на дълготрайни активи и за основен ремонт § 51-00 на органите на съдебната власт за 2017 г., на дирекция „Управление на собствеността” за преработване и съгласуване с дирекция „Бюджет и финанси”.
1.2. Преработеното предложение да бъде внесено за обсъждане в извънредно заседание на Комисия „Управление на собствеността”, насрочено за 06 февруари 2017 г., понеделник, от 13,00 часа, в зала 512, за обсъждане и приемане на решение.

2. ОТНОСНО: Проект на решение за упълномощаване на административните ръководители на Районен съд гр. Карлово, Районен съд гр. Елена, Административен съд гр. Велико Търново, Районен съд гр. Нова Загора и Районен съд гр. Нови пазар да представляват Висшия съдебен съвет пред общинските администрации при промяна на Възложителя в издадени разрешения за строеж.
Приложение: Доклад от инж. Добромира Димитрова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.ПРЕДЛАГА на Пленума на ВСС да вземе следното решение:

1.1. УПЪЛНОМОЩАВА административният ръководител на Районен съд гр. Карлово да представлява Висшия съдебен съвет пред съответните държавни и общински органи, както и пред експлоатационните дружества, поддържащи техническата инфраструктура в гр. Карлово, като подава заявления и получава документи за строеж „Реконструкция и основен ремонт на сграда, публична държавна собственост, съдебна палата гр. Карлово, ул. „Димитър Събев“ № 4 и ограда“. 
1.2. УПЪЛНОМОЩАВА административният ръководител на Районен съд гр. Елена да представлява Висшия съдебен съвет пред съответните държавни и общински органи, както и пред експлоатационните дружества, поддържащи техническата инфраструктура в гр. Елена, като подава заявления и получава документи за строеж „Преустройство, модернизация и основно обновяване на сграда: I етап – строителни работи по част „Отопление, вентилация и климатизация“, II етап – строителни работи по останалите части“.
1.3. УПЪЛНОМОЩАВА административният ръководител на Административен съд гр. Велико Търново да представлява Висшия съдебен съвет пред съответните държавни и общински органи, както и пред експлоатационните дружества поддържащи техническата инфраструктура в гр. Велико Търново, като подава заявления и получава документи за строеж „Преустройство на съществуваща административна сграда за нуждите на Административен съд и ограда“.
1.4. УПЪЛНОМОЩАВА административният ръководител на Районен съд гр. Нова Загора да представлява Висшия съдебен съвет пред съответните държавни и общински органи, както и пред експлоатационните дружества, поддържащи техническата инфраструктура в гр. Нова Загора, като подава заявления и получава документи за строеж „Районен съд гр. Нова Загора – преустройство и пристройка на съществуваща обществена сграда“.
1.5. УПЪЛНОМОЩАВА административният ръководител на Районен съд гр. Нови Пазар да представлява Висшия съдебен съвет пред съответните държавни и общински органи, както и пред експлоатационните дружества, поддържащи техническата инфраструктура в гр. Нови Пазар, като подава заявления и получава документи за строеж „Изграждане на пристройка, оформяне на паркоместа, дренаж и разширение на пожароизвестителна система в сградата на Районен съд гр. Нови Пазар: I етап – Оформяне на паркоместа, дренаж и разширение на пожароизвестителна система в сградата на Районен съд гр. Нови Пазар, II етап – Изграждане на пристройка към сградата на Районен съд гр. Нови Пазар“.

2. УКАЗВА на административните ръководители на Районен съд гр. Карлово, Районен съд гр. Елена, Административен съд гр. Велико Търново, Районен съд гр. Нова Загора и Районен съд гр. Нови пазар, всички получени документи, свързани с гореописаните обекти, да се изпращат в кратък срок на дирекция „Управление на собствеността на съдебната власт“ на ВСС. 

3. Внася предложението като редовна точка в редовно заседание на Пленума на Висшия съдебен съвет, насрочено за 09.02.2017 г.

3. ОТНОСНО: Делегиране на правомощия на административните ръководители на органите на съдебната власт да провеждат обществени поръчки по реда на ЗОП, свързани с управлението на сградния фонд и инвестиционната политика на ВСС по извършване на основни ремонти и строителство.
Приложение: Доклад от инж. Дениза Павлова – главен експерт в дирекция „УССВ” и инж. Добромира Димитрова – главен експерт в дирекция „УССВ”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. НЕ ПРИЕМА предложението, изготвено от инж. Дениза Павлова – 
главен експерт в дирекция „УССВ” и инж. Добромира Димитрова – главен експерт в дирекция „УССВ” относно делегиране на правомощия на административните ръководители на органите на съдебната власт да провеждат обществени поръчки по реда на ЗОП, свързани с управлението на сградния фонд и инвестиционната политика на ВСС по извършване на основни ремонти и строителство.

4. ОТНОСНО: Възлагане на обществена поръчка чрез допълнително договаряне за обект „Изграждане на пристройка на топла връзка между обособените части на първия етаж, вътрешно преустройство и ремонта на част от съществуваща административна сграда за нуждите на Административен съд – Видин”, находяща се в гр. Видин, ул. „цар Симеон Велики” № 3.
Приложение: Доклад от инж. Добромира Димитрова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. НЕ ПРИЕМА предложението за възлагане на обществена поръчка чрез допълнително договаряне за обект „Изграждане на пристройка на топла връзка между обособените части на първия етаж, вътрешно преустройство и ремонта на част от съществуваща административна сграда за нуждите на Административен съд – Видин”, находяща се в гр. Видин, ул. „цар Симеон Велики” № 3.
4.2. ИЗИСКВА становище по предложението за възлагане на обществена поръчка чрез допълнително договаряне за обект „Изграждане на пристройка на топла връзка между обособените части на първия етаж, вътрешно преустройство и ремонта на част от съществуваща административна сграда за нуждите на Административен съд – Видин”, находяща се в гр. Видин, ул. „цар Симеон Велики” № 3, от дирекция „Правна”, във връзка с възможностите за провеждането й.

5. ОТНОСНО: Уреждане на взаимоотношенията между Министерство на вътрешните работи /МВР/ и Пленума на Висшия съдебен съвет, свързани със собствеността на имотите, предоставени за нуждите на Следствените отдели към окръжните прокуратури в страната.
Приложение: Доклад от Лидия Кирилова – главен експерт в дирекция „УССВ”.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОДОБРЯВА проект на писмо до г-н Сотир Цацаров – главен прокурор на Република България по повод уреждане на взаимоотношенията между МВР и Пленума на ВСС, свързани със собствеността на имотите, предоставени за нуждите на Следствените отдели към окръжните прокуратури в страната, с направените корекции.

6. ОТНОСНО: Доклад от Анжела Цветанова – младши експерт в дирекция „Управление на собствеността” относно писма рег. № ВСС-114/05.12.2016 г. от Апелативен съд гр. Велико Търново, рег. № ВСС-114/01.12.2016 г. от Апелативен съд гр. Варна и рег. № ВСС-114/05.12.2016 г. от Апелативен съд гр. Пловдив.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ДА СЕ ПРИЛОЖИ доклада на Анжела Цветанова – младши експерт в дирекция „Управление на собствеността” относно писма рег. № ВСС-114/05.12.2016 г. от Апелативен съд гр. Велико Търново, рег. № ВСС-114/01.12.2016 г. от Апелативен съд гр. Варна и рег. № ВСС-114/05.12.2016 г. от Апелативен съд гр. Пловдив, към преписката за възлагане правото на стопанисване на административните ръководители на органите на съдебната власт, внесена в Пленум на ВСС на 26.01.2017 , т. 16.
6.2. ВЪЗЛАГА на дирекция „Управление на собствеността” да изготви проект на решение, който да бъде внесен в Пленума на ВСС, за да бъдат допълнени принципите за възлагане правото на стопанисване на административните ръководители на органите на съдебната власт с нова точка 6: „Определените принципи могат да бъдат променени при изрично съгласие на административните ръководители на органите на съдебната власт, ползващи съвместно една сграда – стопанисването се възлага по общо съгласие на административните ръководители.
6.3. ВЪЗЛАГА на дирекция „Управление на собствеността” да подготви проект на решение за възлагане правото на стопанисване на административните ръководители на органите на съдебна власт в Апелативен район – Велико Търново, за следващото заседание на Комисията.
6.4. ВЪЗЛАГА на дирекция „Управление на собствеността” във връзка с възлагане правото на стопанисване на административните ръководители на органите на съдебна власт в Апелативен район – Варна – да се изиска съгласието на административните ръководители, ползващи помещенията на Съдебна палата – Варна.
6.5. ВЪЗЛАГА на дирекция „Управление на собствеността” във връзка с възлагане правото на стопанисване на административните ръководители на органите на съдебна власт в Апелативен район – Пловдив – да се изиска съгласието на административните ръководители, ползващи помещенията на Съдебна палата – Пловдив.

7. ОТНОСНО: Писмо от Апелативен съд гр. Бургас с информация за предприети мерки за ограничаване достъпа на медиите през служебния вход на сградата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за сведение писмото от административния ръководител на Апелативен съд гр. Бургас, съдържащо информация за предприети мерки за ограничаване достъпа на медиите през служебния вход на сградата.

8. ОТНОСНО: Преценка на ефективността от стопанисването на Съдебните палати в гр. Бургас, гр. Варна, гр. Велико Търново и гр. Пловдив за периода 2012 г. – 2016 г.
Приложение: Доклад от Лидия Кирилова – главен експерт в дирекция „УССВ”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

С оглед реална преценка на ефективността от стопанисването до момента на Съдебните палати в гр. Бургас, гр. Варна, гр. Велико Търново и гр. Пловдив от административните ръководители – председатели на окръжни съдилища в тези градове:

8.1. ПРЕДЛАГА на дирекция „Бюджет и финанси”, съобразно функционалната си компетентност, да представи данни за финансовото изражение на дейностите по стопанисване за периода 2012 г. – 2016 г. по години, в т.ч. усвоени/неусвоени средства за: заплащане на консумативи, поддръжка на машини и съоръжения, текущи ремонти на сградния фонд, електрозахранване и електроснабдяване, ВиК услуги, отопление, поддръжка на парни котли, на асансьор, отдаване под наем на помещения и др.
8.2. ИЗПРАЩА решението по т. 8 на Комисия „Бюджет и финанси”.

9. ОТНОСНО: Уведомяване на членове на ВСС за свободни жилища от ведомствения фонд на ВСС за жилищни нужди.
Приложение: Доклад от Анжела Цветанова – младши експерт в дирекция „УССВ”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Да бъдат уведомени членовете на ВСС, който не разполагат със собствени жилища на територията на гр. София, не са настанени във ведомствени жилища и живеят в жилища под наем, който се поема от бюджета на ВСС, че има свободни ведомствени жилища, предоставени в управление на Пленума на ВСС, за нуждите на ВСС, а именно: 
1. Апартамент - р-н „Витоша”, ж.к „Павлово-Бъкстон”, ул. „Велики прелом” № 12, ет. 2, обща ЗП=144,12 кв.м, състоящ се от дневна, две спални, кухня, баня-wc, тераса, стая, антре, wc и балкон, заедно с принадлежащото избено помещение № 12 с площ от 13.50 кв.м;
2. Апартамент № 95 - ж.к. „Люлин“, бл.722, вх. Д, ет. 4,	състоящ се от стая, дневна, кухня и сервизни помещения със ЗП=65.28 кв.м, заедно с мазе № 12;
3. Апартамент № 66 - зона Б-18, кв. 126, бл. 1-2, вх. А, ет. 14, със ЗП=116,41 кв.м, състоящ се от три стаи, столова, кухня, бокс и сервизни помещения, принадлежащо избено помещение № 66;
4. Апартамент № 19 - р-н Люлин, ж.к. Люлин-6, бл. 634 (стар № 40-43), вх. Б, ет. 1, със ЗП=81,06 кв.м, състоящ се от две стаи, дневна, кухня и сервизни помещения, принадлежащо мазе № 1 с площ 2,64 кв.м.
9.2. Уведомените лица по т. 9.1. следва да заявят своето решение в 10-дневен срок от уведомлението.
9.3. ВЪЗЛАГА на дирекция „Управление на собствеността” за следващо заседание на Комисията да подготвят доклад за възможностите за закупуване на ведомствени жилища, на които са отдадени под наем на магистрати и служители, съобразно законовите изисквания.

10. ОТНОСНО: Поправка на явна фактическа грешка в решение на Пленума на ВСС, взето по протокол № 40/03.11.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОТЛАГА вземането на решение по т. 10 от настоящия дневен ред с оглед допълване на принципното решение за възлагане правото на стопанисване на административните ръководители на органите на съдебна власт.
10.2.  Възлага на дирекция „Управление на собствеността” ДА СЕ ИЗИСКА съгласието на административните ръководители, ползватели на помещенията в Съдебна палата – Перник.

11. ОТНОСНО: Изпълнение на обществена поръчка „Доставка на гориво за отопление на органите на съдебната власт”
Приложение: Доклад от Владимир Димитров – юрисконсулт в дирекция „УССВ”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОПРЕДЕЛЯ фирма „Ен-джи Брокерс” ЕООД за борсов посредник при реализация на сделка за доставка на дизелово гориво на Българска стокова борса АД.
11.2. ВЪЗЛАГА на дирекция „Управление на собствеността” да подготви задание и договор за изпълнение на поръчката.

12. ОТНОСНО:  Доклад от Владимир Димитров – юрисконсулт в дирекция „Управление на собствеността на съдебната власт” относно участие в работна среща в Министерство на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА за сведение докладът на Владимир Димитров за проведената среща в Министерство на правосъдието ведно с приложеното писмо на ГД „Охрана”.
12.2. ИЗПРАЩА материалите на дирекция „Бюджет и финанси” за становище и определяне на представител за следващи срещи на работната група.

13. ОТНОСНО:  Писмо от г-н Тошко Тодоров – заместник-председател на Сметната палата относно извършено предварително проучване, оценка на риска и текущ контрол на периодичните отчети във връзка с финансовия одит на Годишния финансов отчет на Висшия съдебен съвет за 2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение писмото от г-н Тошко Тодоров – заместник-председател на Сметната палата относно извършено предварително проучване, оценка на риска и текущ контрол на периодичните отчети във връзка с финансовия одит на Годишния финансов отчет на Висшия съдебен съвет за 2016 г.

14. ОТНОСНО: Писмо от г-жа Мария Павлова – министър на правосъдието относно План за действие за изпълнение на препоръките от доклада на Европейската комисия от януари 2017 г. в рамките на Механизма за сътрудничество и оценка.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА за сведение писмото от г-жа Мария Павлова – министър на правосъдието относно План за действие за изпълнение на препоръките от доклада на Европейската комисия от януари 2017 г. в рамките на Механизма за сътрудничество и оценка.
14.2. Да бъде уведомена дирекция „Международна дейност”, че Комисия „Управление на собствеността” няма информация относима към поставените въпроси, която да бъде предоставена.
14.3. ИЗПРАЩА решението по т. 14 на дирекция „Международна дейност“.

15. ОТНОСНО: Писмо от г-жа Мария Павлова – министър на правосъдието относно предоставяне на информация за реализираните мерки по Пътната карта за изпълнение на целите по Актуализираната стратегия за продължаване на реформата в съдебната система.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за сведение писмото от г-жа Мария Павлова – министър на правосъдието относно предоставяне на информация за реализираните мерки по Пътната карта за изпълнение на целите по Актуализираната стратегия за продължаване на реформата в съдебната система.
15.2. ИЗПРАЩА решението по т. 15 на дирекция „Международна дейност“.

16. ОТНОСНО: Устен доклад от г-н Владимир Димитров – старши експерт - юрист в дирекция „УС“, АВСС, във връзка с преустройство на съществуваща четириетажна административна сграда за нуждите на Районен съд - гр. Петрич, Районна прокуратура - гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. УПЪЛНОМОЩАВА Главният секретар на Висшия съдебен съвет да издаде заповед за провеждане на 72-часови проби при експлоатационни условия на машини, съоръжения, апаратури, инсталации и др. на обект „Преустройство на съществуваща четириетажна административна сграда за нуждите на Районен съд - гр. Петрич, Районна прокуратура - гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3.
16.2. ИЗПРАЩА решението по т. 16 от настоящия протокол на Главния секретар на ВСС.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ